Katharina Szelinski-Singer

Katharina Szelinski-Singer, nòm da marié: Singer (nassùa ij 24 ëd magg dël 1918) a Neusassen, frassion ëd Šilutė (Heydekrug), Teritòri ëd Memel, a l’é na scultris tedësca. Dal 1945 a la sta a Berlin.


Travaj
L’artista a l’é stàita anleva dël mèistr Richard Scheibe ant l'Universität der Künste Berlin (Università dle Bele Art ëd Berlin). Anvers a la mità dj’ann ‘50, pen-a apress d’avèj finì sò studi, a-j dan l'ancàrich dë fé un monument për ël Volkspark Hasenheide (Parch dël Pòpol ëd Hasenheide), a Berlin. Ël monument a resta n’arconossiment a le Trümmerfrauen (le fomne ch’a l’han travajà a gavé via le macerie dapress a la sconda guèra mondial). Sta scultura-sì a resta fin ël dì d’ancheuj soa euvra pì conossùa dal gran pùblich. 

Passà na serie d’àotri cit ancàrich, antra ‘l 1956  e ‘l 1986 a l’ha travajà pì che d’àotr a restaoré ël Schloss Charlottenburg (castel ëd Charlottenburg). Coma sorprèisa dla produssion artìstica test (sensa tìtol) dël crìtich Helmut Börsch-Supan, an: Katharina Szelinski-Singer: Bildhauerarbeiten (travaj dë scultura) ... . (catàlogh për l'esposission) a randa ëd sò travaj professional a l’ha fàit vàire sculture, che fin al 1987 a son restà për la pì gran part an colession privà. 

Combin ch’a l’abia pijàit part con chèich sò tòch sìngol a vàire esposission coletive, a l’é mach dël 1987/1988 ch’a së smon torna al gran pùblich daspërchila, na vira che ël Georg Kolbe-Museum (musé Georg Kolbe) a organisa la prima esposission mach fàita ëd soe euvre, con na colession ëd 45 tòch. 

Sò travaj figurativ a ancludo anviron 100 sculture. A l’ha creà squasi mach còrp e teste ëd fomne, che soèns a l’han d’element d’autoritrat ò pura che a son determinà da dij tema biogràfich. An particolar, soa serie Köpfe (teste) dj’ann ‘70 a l’é dëstacasse da ‘nt l'anfluensa ëd sò mèistr Richard Scheibe e a l’é rivà a na soa espressività original.

Materiaj e crìtica
Katharina Szelinski-Singer a l’ha sempe avù pì car travajé ant sla pera natural, ma ant ël moment ch’a l’é rivà a ‘n sò dësvlup andipendent a l’ha tacà a travajé viaman pì soèns ëdcò con bronz e giss. Jë stòrich ëd l'art a buto soa euvra ant la tradission dla scòla dë scultura ëd Berlin.

Nòte

Referense (catàlogh dj'esposission)
 Katharina Szelinski-Singer: Bildhauerarbeiten. Mit Texten von Ursel Berger und Helmut Börsch-Supan. Hrsg.: Georg-Kolbe-Museum (Ausstellungskatalog), Berlin 1987, 48 Seiten, 33 Abb.
 Katharina Szelinski-Singer: Stein und Bronze. Mit Texten von Wolfgang Schulz. Eine Veröffentlichung der Stiftung Deutschlandhaus, Berlin. 1997, Katalog zur Ausstellung Deutschlandhaus, 19.10. - 14.12. 1997; Meissen, Albrechtsburg 8.2. - 13.4. 1998. 60 S. mit zahlr. Abb., teils farbig.
Commons:Katharina Szelinski-Singer

Szelinski-Singer, Katharina